Naziv obveznika: HRVATSKA AGENCIJA ZA POLJOPRIVREDU I HRANU

RKP broj: 44656

Matični broj: 02528614

OIB: 35506269186

Pošta i mjesto: 31 000 Osijek

Adresa sjedišta: Vinkovačka cesta 63c

Razina: 11 - Proračunski korisnik državnog proračuna i glava unutar nadležnog ministarstva

Razdjel: 060- Ministarstvo poljoprivrede

Šifra djelatnosti: 7219 – Ostalo istraživanje i eksperimentalni razvoj u prirodnim, tehničkim i tehnološkim znanostima

Šifra općine: 312

Oznaka razdoblja: 2022-12

**BILJEŠKE UZ FINANCIJSKE IZVJEŠTAJE**

**za razdoblje 01.01.-31.12.2022.**

Zakonski okvir

Zakon o proračunu (Narodne novine, br. 144/21)

Zakon o izvršavanju Državnog proračuna Republike Hrvatske za 2022g. (Narodne novine, br. 62/22; 131/22)

Pravilnik o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19, 108/20)

Pravilnik o financijskom izvještavanju u proračunskom računovodstvu (Narodne novine, br.27/22)

Pravilnik o proračunskim klasifikacijama (Narodne novine, br. 26/10 i 120/13, 1/20)

Na dan 31. prosinca 2022. u Agenciji je zaposleno 430 djelatnika.

Odgovorna osoba Agencije je Ravnateljica, doc.dr.sc. Darja Sokolić.

Financijski izvještaji koji se sastavljaju za razdoblje od 1. siječnja do 31. prosinca 2022. godine jesu:

* Bilanca na obrascu BIL
* Izvještaj o prihodima i rashodima, primicima i izdacima na obrascu PR – RAS
* Izvještaj o rashodima prema funkcijskoj klasifikaciji na obrascu RAS – funkcijski
* Izvještaj o promjenama u vrijednosti i obujmu imovine e obveza na obrascu P – VRIO
* Izvještaj o obvezama na obrascu OBVEZE
* Bilješke

Podaci za popunjavanje financijskih izvještaja dobiveni su iz Glavne knjige koju informatički podržava KONTO program.

U nastavku slijedi dopuna podataka uz Izvještaje u razdoblju od 01. siječnja 2022. godine do 31. prosinca 2022. godine

**Bilješke uz Izvještaj o prihodima i rashodima, primicima i izdacima – PR-RAS**

Hrvatska agencija za poljoprivredu i hranu za razdoblje siječanj – prosinac 2022. godine u svom poslovanju ostvarila je prihode u ukupnom iznosu od 115.198.497,28 kuna, što je povećanje od 18.6 % u odnosu na isto razdoblje 2021. godine.

**PRIHODI POSLOVANJA**

ŠIFRA 63 Pomoći iz inozemstva i od subjekata unutar općeg proračuna – povećanje od 53%.

ŠIFRA 632 Pomoći od međunarodnih organizacija te institucija i tijela EU – povećanje od 24,3%.

Prihodi su ostvareni uplatama po projektima u koja Agencija sudjeluje – uplata za aktivnosti EFSA baze podataka o prehrambenim navikama – odrasli, Kontaktna točka Europske agencije za sigurnost hrane, uplate za INTERREG i EU MENU djeca te refundacija EU za službena putovanja. Prihodi se odnose i na izvršene rashode na izvoru financiranja 563 za projekte AGROEKOTEH, CROVIZONE i APPLERESIST sa stopom sufinanciranja od 85%.

ŠIFRA 634 Pomoći od izvanproračunskih korisnika – Uplata Fonda za zaštitu okoliša za provođenje aktivnosti projekta Agroekoteh

ŠIFRA 639 Prijenosi između proračunskih korisnika istog proračuna – povećanje od 123,80%, rezultat je povećanja na šiframa 6391 i 6393.

ŠIFRA 6391 Tekući prijenosi između proračunskih korisnika istog proračuna i ŠIFRA 6393 Tekući prijenosi između proračunskih korisnika istog proračuna temeljem prijenosa EU sredstava – povećanje od 138,50% i 122,10% – evidentiran je prihod doznačen od strane APPRRR za poticaje koje ostvaruju Centar za sjemenarstvo i rasadničarstvo za Pokušalište Osijek i Centar za voćarstvo i povrćarstvo za aktivnosti na Pokušalištu Zavoda za voćarstvo. Evidentirana su sredstva temeljem podnesenog zahtjeva za Podmjeru 17.1 za osiguranje usjeva i nasada, te isplaćena sredstva za Podmjeru 10.2 za Biljne genetske izvore za 2020. godinu.

ŠIFRA 64 Prihodi od imovine – ŠIFRA 6415 Prihodi od pozitivnih tečajnih razlika i razlika zbog primjene valutne klauzule – odnosi se na plaćanje obveza prema inozemnim dobavljačima i razlikama između plaćenog iznosa i dobivenog iznosa po srednjem tečaju HNB po datumu računa.

ŠIFRA 65 Prihodi od upravnih i administrativnih pristojbi, pristojbi po posebnim propisima i naknada– povećanje od 5,10% i rezultat je povećanja na šifri 6526.

ŠIFRA 6526 Ostali nespomenuti prihodi – naplaćeni prihodi klasificirani u izvoru financiranja 43. Agencija naplaćuje prihode obavljanjem javnih ovlasti po Zakonu o sjemenu, sadnom materijalu i priznavanju sorti poljoprivrednog bilja; Zakonu o zaštiti biljnih sorti; Zakonu o veterinarstvu; Zakonu o uzgoju domaćih životinja, Zakonu o poljoprivredi, Zakonu o biljnom zdravstvu, Zakonu o službenim kontrolama; Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja; Zakonu o održivoj uporabi pesticida.

ŠIFRA 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima – povećanje od 63,10% i rezultat je povećanja na šiframa 6614 i 6614.

ŠIFRA 6614 Prihodi od prodaje proizvoda i robe – povećanje od 76,40%. Prihodi se odnose na obavljanje djelatnosti istraživanja u području poljoprivrednih proizvoda, odnosno samostalno obavljanje znanstvene, stručne i općekorisne funkcije za Republiku Hrvatsku kada je neophodno da se proizvede određena količina poljoprivrednih proizvoda. Prodaju se poljoprivredni proizvodi koji se javljaju kao viškovi nakon provođenja stručnih istraživanja. Vrijednosno najznačajniji prihodi su ostvareni od prodaje merkantilne pšenice i kukuruza .

ŠIFRA 6615 Prihodi od pruženih usluga – povećanje od 51,40%. Odnosi se na prihode koje Agencija ostvaruje od obavljanja usluga na tržištu i po tržišnim uvjetima i koji se ne financiraju iz proračuna. Prihodi nastaju od laboratorijskih analiza, izlaska stručnih osoba na teren, nadzora nad sjemenskom proizvodnjom, nadzora nad nasadima i drugih uslužnih djelatnosti iz djelokruga Agencije. Vrijednosno najznačajniji prihodi ostvario je Centar za sjemenarstvo i rasadničarstvo te Centar za tlo za analize tla.

ŠIFRA 67 Prihodi iz nadležnog proračuna i od HZZO-a na temelju ugovornih obveza – iznose 87.978.440,72 kn i povećanje od 17,70% rezultat je povećanja na šiframa 6711 i 6712.

ŠIFRA 6711 Prihodi iz nadležnog proračuna za financiranje rashoda poslovanja – povećanje od 14,60%. Prihodi klasificirani u izvoru financiranja 11 i 12, ostvareni iz državnog proračuna. Vrijednosno najznačajniji prihodi odnose se na prihode za plaće za redovan rad i pripadajuće doprinose.

ŠIFRA 6712 Prihodi iz nadležnog proračuna za financiranje rashoda za nabavu nefinancijske imovine – povećanje od 84,30% odnosi se na opremanje i informatizaciju Agencije – nabava laboratorijske opreme, razvoj aplikacija koje se koriste za redovno poslovanje Agencije, licence za korištenje programa, ulaganja na tuđoj imovini radi prava korištenja, nabava računala i računalne opreme, uredske opreme i namještaja.

ŠIFRA 68 Kazne, upravne mjere i ostali prihodi – smanjenje od 49,80% i rezultat je smanjenja na šifri 683.

ŠIFRA 683 Ostali prihodi – smanjenje od 49,80%. Na kontu 68311 evidentiraju se razlike po više uplaćenim računima kupaca i prihod po sporazumu o prijeboju vrijednosti radova sa zakupninom za ured u Križevcima.

**RASHODI POSLOVANJA**

Hrvatska agencija za poljoprivredu i hranu za razdoblje siječanj – prosinac 2022. godine u svom poslovanju ostvarila je rashode u ukupnom iznosu od 108.369.520,25 kuna, što je povećanje u odnosu na isto razdoblje 2021. od 13,60%.

ŠIFRA 31 Rashodi za zaposlene – povećanje od 6,80% i rezultat je povećanja na šifri 3111 i 3113.

ŠIFRA 3111 Plaće za redovan rad – povećanje od 6,20%. Obračun plaće obavlja se putem COP-a, a sukladno Zakonu o plaćama u javnim službama i proračunskoj osnovici. Agencija je, osim isplate plaće djelatnicima isplatila i razlike plaće za period 01.12.2015. do 31.01.2017. godine djelatnicima koji su podnijeli tužbe i za koje su donijete pravomoćne sudske presude. Pravna osnova za tužbene zahtjeve radnika je Zakon o plaćama u javnim službama (Nar. nov., br. 27/01. i 39/09.), Zakon o osnovici plaće u javnim službama (Nar. nov., br. 29/09. i 124/09.) i Sporazum o osnovici za plaće u javnim službama sklopljen 23. studenoga 2006. godine između Vlade Republike Hrvatske i sindikata javnih službi (dalje: Sporazum) i Dodatak Sporazumu sklopljen 13. svibnja 2009. godine (dalje: Dodatak Sporazumu). U Dodatku Sporazumu pregovaračke strane su ugovorile privremeno zamrzavanje osnovice za određivanje visine osnovne plaće u javnim službama na razini iz 2008. godine, tj. primjenu osnovice u iznosu 5.108,84 kn mjesečno bruto i odgodili povećanja osnovice za 6 %, kako je prvotno bilo ugovoreno za 2009. godinu. Uz to, u Dodatku Sporazumu ugovoreno je postupno povećanje osnovice za određivanje visine plaća u javnim službama, s ciljem usklađivanja plaća službenika i namještenika zaposlenih u javnim službama s rastom prosječnih plaća u Hrvatskoj. Stranke Sporazuma su 26. listopada 2011. godine sklopile Izmjene Dodatka Sporazumu kojim je utanačena obveza povećanja osnovice za obračun plaća u javnim službama na iznos od 5.415,37 kn bruto, ako se ispuni uvjet međugodišnjeg realnog tromjesečnog rasta BDP-a za dva tromjesečja uzastopno u odnosu na isto razdoblje prethodne godine, po prosječnoj stopi od dva ili više od dva posto. Prema podacima Državnog zavoda za statistiku koje nadležni sudovi koriste za utvrđivanje jesu li ispunjeni uvjeti za povećanje osnovice, ostvaren je rast BDP-a koji je ugovoren kao uvjet povećanja, pa sudovi u većini dosad donesenih presuda presuđuju u korist radnika. Agencija je izvršila isplatu ukupno 169 pravomoćnih presuda, od čega je 91 u 2022. godini.

ŠIFRA 3113 Plaće za prekovremeni rad – izvršenje od 286.370,41 kune zbog povećanog obima posla u Centru za zaštitu bilja i Centru za vinarstvo, vinogradarstvo i uljarstvo, Centru za sigurnost hrane, Centru za stočarstvo i Centru za kontrolu kvalitete stočarskih proizvoda, te pomanjkanja djelatnika u Sektoru za podršku poslovnih procesa.

ŠIFRA 312 Ostali rashodi za zaposlene – povećanje od 10,80%. Isplaćene su jubilarne nagrade, otpremnine kod odlaska u mirovinu, božićnica, naknade za bolest, invalidnost i smrtni slučaj, te regres za godišnji odmor sukladno odredbama Temeljnog kolektivnog ugovora za službenike i namještenike u javnim službama.

ŠIFRA 313 Doprinosi na plaće – povećanje od 6,40% i rezultat je povećanja na šifri 3132.

ŠIFRA 3132 Doprinosi za obvezno zdravstveno osiguranje – povećanje od 6,40 %. Doprinosi od 16,50% na plaću.

ŠIFRA 32 Materijalni rashodi – povećanje od 24,20% i rezultat je povećanja na šiframa 321, 322, 323

ŠIFRA 321 Naknada troškova zaposlenima – povećanje od 22,60% i rezultat je povećanja na šiframa 3211, 3212, 3213.

ŠIFRA 3211 Službena putovanja – povećanje od 43,20%. Uzevši u obzir ukidanje ograničenja vezanih uz epidemiju COVID 19, evidentirane se dnevnice za službena putovanja u tuzemstvu sukladno odredbama TKU, dnevnice za službena putovanja u inozemstvo, naknade za smještaj u zemlji i inozemstvu, naknade za prijevoz na službenom putu u zemlji i inozemstvu, te ostali rashodi za službena putovanja.

ŠIFRA 3212 Naknade za prijevoz, za rad na terenu i odvojeni život – povećanje od 26,40%. Odnosi se na isplate djelatnicima koji sukladno odredbama TKU ostvaruju pravo na isplatu naknade za prijevoz na posao i s posla. Naknada troškova prijevoza povećana sa 1,00 kn na 1,35 kn po prijeđenom kilometru sukladno odredbama TKU za zaposlenike koji ostvaruju pravo na istu.

ŠIFRA 3213 Stručno usavršavanje zaposlenika – povećanje od 69,40%. Rashodi se odnose na sudjelovanja djelatnika na stručnim savjetovanjima, simpozijima, radionicama, seminarima i tečajevima.

ŠIFRA 3214 Ostale naknade troškova zaposlenima – povećanje od 9,00%. Odnose se na isplatu naknade za korištenje privatnog automobila u službene svrhe (loko vožnju), obzirom da su djelatnici Centra za stočarstvo raspoređeni da pokrivaju čitavo područje Hrvatske, koriste privatne automobile u službene svrhe obavljajući poslove kontrole izravnih plaćanja, kontrola na terenu, označavanja i upisa domaćih životinja u Jedinstveni registar domaćih životinja, provedbu mjera uzgojno selekcijskog rada, te ostale poslove na poljoprivrednim gospodarstvima. Sukladno izmjenama i dopunama Pravilnika o porezu na dohodak od 1. listopada 2022. godine naknada za korištenje privatnog automobila u službene svrhe iznosi 3,00 kune po kilometru.

ŠIFRA 322 Rashodi za materijal i energiju – povećanje od 26,20%, rezultat stanja na šiframa 3221 do 3227.

ŠIFRA 3221 Uredski materijal i ostali materijalni rashodi – povećanje od 13%. Vrijednosno najznačajnija stavka unutar podskupine je laboratorijski potrošni materijal i kemikalije za potrebe rada laboratorija unutar Agencije, te uredski materijal.

ŠIFRA 3222 Materijal i sirovine – povećanje od 43,10%. Rashodi se odnose na plaćanje sredstva za zaštitu bilja i gnojivo za potrebe pokušališta. Rashodi obuhvaćaju troškove nabave sterilizirane kukuljice voćne muhe. Program se provodi temeljem Akcijskog plana koji je donijelo Ministarstvo poljoprivrede s ciljem suzbijanja sredozemne voćne muhe (Ceratitis capitata) u dolini Neretve kroz provedbu aktivnosti i koordinaciju Hrvatske agencije za poljoprivredu i hranu.

ŠIFRA 3223 Energija – povećanje od 49,20% zbog rasta režijskih troškova za električnu energiju i plin, te povećanja cijene za motorni benzin i dizel gorivo.

ŠIFRA 3224 Materijal i dijelovi za tekuće i investicijsko održavanje – povećanje od 3,70%. Vrijednosno najznačajniji rashodi se odnose na materijal i dijelove za tekuće i investicijsko održavanje postrojenja i opreme.

ŠIFRA 3225 Sitni inventar i auto gume – povećanje od 120,50%. Nabavljeni su vatrogasni aparati, ENC uređaji i auto gume za službene automobile, te ostala imovina i predmeti za redovno poslovanje Agencije.

ŠIFRA 3227 Službena, radna i zaštitna odjeća i obuća – smanjenje od 73,90%. Krajem 2021. godine završen je postupak nabave zaštitne radne odjeće i obuće za djelatnike koji rade u laboratorijima i na terenu. Računi za isporuku HTZ opreme primljeni su i plaćeni u 2022. godini.

ŠIFRA 323 Rashodi za usluge – povećanje od 19,90% i rezultat je povećanja na šiframa od 3231 do 3239.

ŠIFRA 3231 Usluge telefona, pošte i prijevoza – povećanje od 34,40%. Evidentirane su usluge telefona, interneta, poštarine i ostale usluge za komunikaciju i prijevoz (usluga prijevoza mlijeka u Centru za kontrolu kvalitete stočarskih proizvoda, usluga preseljenja Centra za vinogradarstvo, vinarstvo i uljarstvo).

ŠIFRA 3232 Usluge tekućeg i investicijskog održavanja – povećanje od 22,40%. Vrijednosno najznačajnije usluge tekućeg i investicijskog održavanja postrojenja i opreme, te održavanje službenih automobila.

ŠIFRA 3233 Usluge promidžbe i informiranja – povećanje od 72,30%. HAPIH provodi aktivnosti promocije hrvatskih poljoprivrednih proizvoda, promocije aktivnosti i projekata EU MENU ODRASLI i EU MENU DJECA, promocija znakova „Hrana s hrvatskih farmi i polja“.

ŠIFRA 3234 Komunalne usluge – povećanje od 1,70% - režijski troškovi opskrbe vodom, iznošenje i odvoz otpada, deratizacija i dezinsekcija, dimnjačarske i ekološke usluge, pričuva i ostale komunalne usluge (zbrinjavanje tekućeg otpada u Centru za kontrolu kvalitete stočarskih proizvoda).

ŠIFRA 3235 Zakupnine i najamnine – povećanje od 17,40%. Vrijednosno najznačajnije su zakupnine i najamnine za građevinske objekte odnosno za poslovne prostore koje koristi Agencija po cijeloj RH. Nabavljene su jednogodišnje licence, te evidentirane zakupnine i najamnine za prijevozna sredstava.

ŠIFRA 3236 Zdravstvene i veterinarske usluge – povećanje od 128,60%. Vrijednosno najznačajnije su laboratorijske usluge, međulaboratorijske analize, utvrđivanje roditeljstva kod konja (genotyping). Pregledi zaposlenika (periodični i za rad na računalu) sukladno odredbama Zakona o zaštiti na radu te izvršenje rashoda za zdravstvene usluge sistematskih pregleda za djelatnike Agencije.

ŠIFRA 3237 Intelektualne i osobne usluge – smanjenje od 15,20%. Plaćene naknade po autorskim ugovorima i ugovorima o djelu za predavače na savjetovanjima u organizaciji Centra za stočarstvo, očevid berbe, naknade za rad komisije za ocjenjivanje vina u Centru za vinogradarstvo, vinarstvo i uljarstvo, sezonski rad u poljoprivredi, usluge rada agencijskih djelatnika, usluge student servisa, usluge odvjetnika i pravnog savjetovanja.

ŠIFRA 3238 Računalne usluge – povećanje od 23,6%. Odnosi se na povećani broj korisnika računovodstvenog programa, održavanja aplikacija, web rješenja, IT održavanje, naknade za primanje i slanje e-Računa.

ŠIFRA 3239 Ostale usluge – povećanje od 46,10%. Evidentiraju se troškovi grafičkih i tiskarskih usluga (direkt mailing), usluge čišćenja poslovnih prostorija, usluge pri registraciji vozila, usluge čuvanja imovine i osoba, usluge pranja službenih automobila, te rashodi plaćanja PDV-a, carinskih pristojbi i usluge robne službe kod uvoza laboratorijski uzgojene i sterilizirane kukuljice voćne muhe.

ŠIFRA 324 Naknade troškova osobama izvan radnog odnosa – povećanje za 160%. Evidentirani rashodi službenog puta za vanjske suradnike na 17. Savjetovanju uzgajivača svinja i 4. Konferenciji o procjeni rizika porijeklom iz hrane kao i plaćanje prijevoza vanjskim suradnicima koji su članovi komisija za ocjenjivanje vina.

ŠIFRA 329 Ostali nespomenuti rashodi poslovanja – povećanje od 89,50%. rezultat je povećanja na šiframa 3291 do 3299.

ŠIFRA 3291 Naknade za rad predstavničkih i izvršnih tijela, povjerenstava i slično – razlog povećanja od 31% je imenovanje novog člana Upravnog vijeća Odlukom Vlade RH od 08. travnja 2022.

ŠIFRA 3292 Premije osiguranja – povećanje od 110,90% za obavezno auto i kasko osiguranje za službene automobile, premije osiguranja ostale imovine – osiguranje usjeva i nasada.

ŠIFRA 3293 Reprezentacija – povećanje od 136,40%. Reprezentacija za predstavnike ovlaštenih laboratorija, za 4. Konferenciju o procjeni rizika porijeklom iz hrane (radni ručak), pokretanje kampanje „EU bira sigurnu hranu“, sastanak ovlaštenih laboratorija za ispitivanje plodnosti tla, EFSA „Jesenska škola EFSA-e“.

ŠIFRA 3294 Članarine i norme – smanjenje od 27,50%. Plaćene tuzemne i međunarodne članarine strukovnim organizacijama.

ŠIFRA 3295 Pristojbe i naknade – povećanje od 120,10%. Vrijednosno najznačajnije je plaćanje naknade poslodavca zbog nezapošljavanja osoba s invaliditetom. Evidentirane su sudske pristojbe vezano uz pravomoćne presude za isplatu razlike osnovice plaće, te su plaćene javnobilježničke pristojbe kod pokretanja postupaka prisilne naplate potraživanja.

ŠIFRA 3299 Ostali nespomenuti rashodi – povećanje od 147,80% odnosi se na materijal (sir i kruh) za potrebe održavanja komisija za ocjenjivanje vina, povrat neutrošenih sredstava po projektu monitoring rezistentnosti, te obzirom da je Agencija upisana u registar obveznika PDV-a, evidentiran je PDV za plaćanja u inozemstvo (dobra i usluge iz EU) i građevinskih radova koji su prijenos porezne obveze, odnosno ako je račun plaćen sa izvora 11, Agencija si ne može priznati pretporez, te se iznos pretporeza evidentira na konto 32999, a obveza PDV-a se plaća. Proveden je ispravak vrijednosti potraživanja, te je iznos PDV-a sadržanog u računima čija se vrijednost spravlja prenesen na trošak.

ŠIFRA 34 Financijski rashodi – sastoji se od šifre 3423, 3432 i 3433.

ŠIFRA 3423 Kamate na primljene kredite i zajmove od kreditnih i ostalih financijskih institucija izvan javnog sektora – evidentirane su kamate za službena vozila nabavljena putem financijskog leasinga.

ŠIFRA 3432 Negativne tečajne razlike i razlike zbog primjene valutne klauzule – odnosi se na plaćanje računa inozemnim dobavljačima i razlikama između plaćenog iznosa i dobivenog iznosa po srednjem tečaju HNB po datumu računa.

ŠIFRA 3433 Zatezne kamate – bilježi smanjenje od 82% i odnosi se na kamate za plaćanje računa kojima je prošlo dospijeće.

ŠIFRA 37 Naknade građanima i kućanstvima na temelju osiguranja i druge naknade – bilježi povećanja od 218% i odnosi se na šifru 3721.

ŠIFRA 3721 Naknade građanima i kućanstvima u novcu – plaćene su školarine za doktorske studije djelatnika temeljem sklopljenih ugovora o školovanju. Povećanje se odnosi na nove sklopljene ugovore.

ŠIFRA 38 Ostali rashodi – odnosi se na prijenos EU sredstava Turističkoj zajednici Osječko-baranjske županije i partneru Tenkes Nonprofit KFT po projektu INTERREG, izvor 51.

Z001 Stanje zaliha proizvodnje i gotovih proizvoda na početku razdoblja i Z002 Stanje zalihaproizvodnje i gotovih proizvoda na kraju razdoblja iznosi 234.627,28 kn.

X001 Višak prihoda poslovanja iznosi 7.155.806,40 kn i razlika je između ukupnih prihoda poslovanja i ukupnih rashoda poslovanja evidentiranih u knjigama Agencije.

ŠIFRA 92211 Višak prihoda poslovanja – preneseni – iznosi 18.196.630,91 kn i manji je za 35,1% od evidentiranog viška prihoda prenesenog u 2021. godinu, a sastoji se od neutrošenih namjenskih i vlastitih sredstava ostvarenih u prijašnjim godinama.

ŠIFRA 96 Obračunati prihodi poslovanja – nenaplaćeni – bilježe smanjenje od 45,30% odnose se na fakturirane, a nenaplaćene prihode izvoda 43 i 31.

ŠIFRA 9661 Obračunati prihodi od prodaje proizvoda i robe i pruženih usluga – nenaplaćeni – bilježe smanjenje od 23,40% i odnose se na prihode izvora 31.

**RASHODI ZA NABAVU DUGOTRAJNE IMOVINE**

Hrvatska agencija za poljoprivredu i hranu za razdoblje siječanj – prosinac 2022. godine u svom poslovanju ostvarila je rashode za nabavu nefinancijske imovine u ukupnom iznosu od 11.827.145,18 kuna, povećanje u odnosu na isto razdoblje 2021. od 19,80%.

ŠIFRA 41 Rashodi za nabavu neproizvedene dugotrajne imovine – bilježe rast od 218,00% i rezultat su stanja na šifri 4123 i 4124.

ŠIFRA 4123 Licence – smanjenje 64,30% u odnosu na 2021. godinu, kupljena je licenca za slideshow timer za potrebe powerpoint prezentacija, SAS licenca, te licenca za potrebe tiskanja certifikata.

ŠIFRA 4124 Ostala prava – bilježe rast u odnosu na 2021. godinu, jer su sporazumima sa Ministarstvom poljoprivrede Agenciji dana prava na korištenje aplikacija za potrebe Centra za stočarstvo, koje nisu vlasništvo Agencije, te su se nadogradnje i razvoji evidentirali kao ulaganja na tuđoj imovini radi prava korištenja. Agencija je provela nabavu i plaćanje rashoda vezanih za prilagodbu prostora na lokaciji Gorice, a za potrebe preseljenja Centra za vinarstvo, vinogradarstvo i uljarstvo.

ŠIFRA 42 Rashodi za nabavu proizvedene dugotrajne imovine – bilježe rast od 5,70% i rezultat su stanja na šifri 4214 do 4262

ŠIFRA 4214 Ostali građevinski objekti – postavljeni su plastenici temeljem provedenog postupka nabave na lokaciji pokušališta Centra za voćarstvo i povrćarstvo.

ŠIFRA 4221 Uredska oprema i namještaj – kupljena je informatička oprema radi zastarjelosti postojeće, namještaj za opremanje odjela u Centru za sjemenarstvo i rasadničarstvo, laboratorijski namještaj za potrebe Centra za vinarstvo, vinogradarstvo i uljarstvo,, ormar za skladištenje opasnih kemikalija u laboratoriju u Križevcima, server za potrebe cijele Agencije.

ŠIFRA 4222 Komunikacijska oprema – povećanje od 24,30% zbog nabave smartphone uređaja za rad u otežanim atmosferskim uvjetima za potrebe Centra za vinarstvo, vinogradarstvo i uljarstvo te je zamijenjena telefonska centrala.

ŠIFRA 4223 Oprema za održavanje i zaštitu – smanjenje od 48,50%. Izvršenje se odnosi na zamijenu klima uređaja, te nabavu klima uređaja u regionalnim uredima CVVU-a.

ŠIFRA 4224 Laboratorijska oprema – smanjenje od 49,50% odnosi se na nabavu laboratorijskih uređaja i opreme (centrifuga, kombiniranih hladnjaka, DNK sekventora, analitičke vage, uređaj AMR real time PCR i dr).

ŠIFRA 4225 Instrumenti, uređaji i strojevi – nabavljeni su mjerači pomuzenog mlijeka za ovce i koze, visokotlačni perač Karcher za potrebe SIT tehnike, malčer za potrebe Centra za sjemenarstvo i rasadničarstvo, litinovi štapovi.

ŠIFRA 4227 Uređaji, strojevi i oprema za ostale namjene – kupljeno je led rasvjetno tijelo za potrebe fotografiranja fenofaza voćaka.

ŠIFRA 4231 Prijevozna sredstva u cestovnom prometu – nabavljena su službena teretna vozila kupnjom i na financijski leasing, te je kupljen kombajn za potrebe Centra za sjemenarstvo i rasadničarstvo.

ŠIFRA 4262 Ulaganja u računalne programe – povećanje od 17,30% odnosi se na implementaciju software-a za digitalizaciju poslovnih procesa i uredsko poslovanje u Agenciji, isporučena je druga faza software-a za prikupljanje i analizu podataka o prehrambenim navikama Nutrico, kupljen je modul WEB opomene za evidentiranje, formiranje i slanje opomena te nadogradnje aplikacija.

ŠIFRA 451 Dodatna ulaganja u građevinskim objektima – izvršenje se odnosi na izradu geodetskog elaborata za evidentiranje čestica a za potrebe Centra za tlo.

Y002 Manjak prihoda od nefinancijske imovine – rezultat je nabave dugotrajne imovine i isti će biti zatvoren prihodima od prodaje dugotrajne imovine, prihodima poslovanja ili prenesenim višom prihoda poslovanja.

X004 Ukupan višak poslovanja – rezultat je razlike ukupnih prihoda i primitaka i rashoda i izdataka)

**PRIMICI I IZDACI**

Hrvatska agencija za poljoprivredu i hranu za razdoblje siječanj – prosinac 2022. godine u svom poslovanju ostvarila je primitke od financijske imovine i zaduživanja u iznosu od 1.323.594,55 kune.

ŠIFRA 81 Primljeni povrati glavnica danih zajmova i depozita – temeljem Odluke o proceduri praćenja i naplate prihoda i primitaka i Upute o kriterijima, mjerilima i postupku za obročnu otplatu duga i otpis potraživanja Agencija sklapa Sporazume o obročnoj otplati duga (potraživanja). Plaćene rate evidentirani su kao povrati zajmova danih u tuzemstvu.

ŠIFRA 84 Primici od zaduživanja – rezultat su stanja na šifri 8445

ŠIFRA 8445 Primljeni zajmovi od ostalih tuzemnih financijskih institucija izvan javnog sektora – odnosi se na nabavu terenskih službenih automobila na financijski leasing temeljem provedenog postupka javne nabave.

ŠIFRA 5 Izdaci za financijsku imovinu i otplate zajmova – izvršenje od 38.961,30 kuna rezultat je stanja na šifri 54, odnosno 544 i 5445 i odnosi se na rate za nabavu službenih automobila putem financijskog leasinga.

**Obavezni analitički podaci**

Z007 Prosječan broj zaposlenih kod korisnika na osnovi stanja na početku i na kraju izvještajnog razdoblja (cijeli broj) – prosječan broj zaposlenih na početku izvještajnog razdoblja – 430.

Z009 Prosječan broj zaposlenih kod korisnika na osnovi sata rada (cijeli broj) – na dan 30. lipnja 2022. – 400.

ŠIFRA 63415 Tekuće pomoći od ostalih izvanproračunskih korisnika državnog proračuna – izvršenje se odnosi na uplatu od strane Fonda za zaštitu okoliša, nacionalne komponente projekta AGROEKOTEH kojeg provodi Agencija.

ŠIFRA 65267 Prihodi s naslova osiguranja, refundacija štete i totalne štete – uplate osiguravajućeg društva za popravak službenih automobila po odštetnom zahtjevu.

ŠIFRA 31214 Otpremnine – u 2022. godini isplaćene su 3 otpremnine zbog odlaska u mirovinu, dok je u 2021. u istom razdoblju isplaćeno 5 otpremnina od kojih je jedna po sudskoj presudi sa djelatnikom iz bivše HPA zbog dobivenog otkaza 2017. godine.

ŠIFRA 31215 Naknade za bolest, invalidnost i smrtni slučaj – isplaćene su 3 potpore zbog smrti djelatnika, 17 potpora u slučaju smrti člana uže obitelji, 11 potpora za novorođeno dijete, 14 potpora zbog bolovanja djelatnika duljeg od 90 dana.

ŠIFRA 32121 Naknade za prijevoz na posao i s posla – povećanje od 26,40%. Odnosi se na isplate djelatnicima koji sukladno odredbama TKU ostvaruju pravo na isplatu naknade za prijevoz na posao i s posla. Naknada troškova prijevoza povećana sa 1,00 kn na 1,35 kn po prijeđenom kilometru sukladno odredbama TKU za zaposlenike koji ostvaruju pravo na istu.

ŠIFRA 32351 Zakupnine za zemljišta – plaćena je zakupnina za poljoprivredno zemljište u Osijeku za obavljanje različitih tipova pokusa, ratarske proizvodnje i sl. Centra za sjemenarstvo i rasadničarstvo. Plaćena je i zakupnina za poljoprivredno zemljište u Zelini koju koristi Centar za voćarstvo i povrćarstvo.

ŠIFRA 32361 Obvezni i preventivni zdravstveni pregledi zaposlenika – odnosi se na periodične preglede zaposlenika koji rade poslove sa posebnim uvjetima i preglede za rad na računalu, sistematske preglede za djelatnike Agencije sukladno provedenom postupku javne nabave.

ŠIFRA 32371 Autorski honorari – rast rashoda odnosi se na isplaćene autorske naknade za predavače na savjetovanjima Centra sa stočarstvo, fotografa za makro fotografiranje 5 fenofaza voćaka na Pokušalištu u Zelini, recenziju Strateškog programa znanstveno-istraživačke djelatnosti HAPIH-a za razdoblje 2022-2026 godina.

ŠIFRA 32372 Ugovori o djelu – bilježi smanjenje od 10,90% u odnosu na 2021. godinu. Plaćene su naknade članovima povjerenstva za ocjenjivanje vina, naknade za sezonski rad u poljoprivredi Centru za voćarstvo i povrćarstvo i Centru za sjemenarstvo i rasadničarstvo.

ŠIFRA 32377 Usluge agencija, studentskog servisa – povećanje u odnosu na 2021. godinu od 88,4% zbog povećanog obujma poslova i manjka zaposlenika, angažirani su studenti preko studentskih ugovora za pomoćne poslove u laboratoriju, za poslove čišćenje arhive radi preseljenja Centra za vinogradarstvo i vinarstvo, za anketiranje na projektu EU menu – EFSA baza podataka o prehrambenim navikama odraslih.

ŠIFRA 32911 Naknade za rad članovima predstavničkih i izvršnih tijela i upravnih vijeća – razlog povećanja od 31,00% je imenovanje novog člana Upravnog vijeća Odlukom Vlade RH od 08. travnja 2022.

**Obvezni dodatni podaci**

ŠIFRA 26453 Obveze za financijski leasing od ostalih tuzemnih financijskih institucija izvan javnog sektora – nabava terenskih službenih automobila temeljem provedenog postupka javne nabave.

**Bilješke uz Bilancu**

ŠIFRA B002 Nefinancijska imovina – bilježi povećanje od 12,2% najvećim dijelom odnosi se na imovinu preuzetih Agencija, provedene postupke javne nabave i obnavljanje dotrajale neupotrebljive imovine potrebne za obavljanje redovne djelatnosti Agencije, umanjenu za obračunati ispravak vrijednosti po propisanim stopama za 2022. godinu. Detaljno obrazloženje prikazano je u bilješkama obrasca PR-RAS u rashodima za nabavu nefinancijske imovine.

ŠIFRA 06 Proizvedena kratkotrajna imovina – povećanje od 49,9%. Sastoji se od zaliha za obavljanje djelatnosti i za proizvodnju u tijeku i gotove proizvode u Centru za sjemenarstvo i rasadničarstvo i Centru za voćarstvo i povrćarstvo.

ŠIFRA 1 – Financijska imovina – smanjenje od 13% i uključuje potraživanja za više plaćeni porez na dodanu vrijednost koji je zatvoren obvezom sukladno mjesečnim obrascima. Smanjena su potraživanja za bolovanje na teret HZZO sukladno uputi Ministarstva financija. Temeljem Odluke o proceduri praćenja i naplate prihoda i primitaka i Upute o kriterijima, mjerilima i postupku za obročnu otplatu duga i otpis potraživanja Agencija sklapa Sporazume o obročnoj otplati duga (potraživanja) i isto iskazuje na potraživanjima za zajmove, čime se iz poslovnih knjiga smanjuju potraživanja za prihode poslovanja. Potraživanja za pomoći od međunarodnih organizacija te institucija i tijela EU odnosi se na provođenje programa PPN-a u 2022., koji se refundira 75% i projekt INTERREG koji se refundira 85%.

Sukladno Pravilniku o proračunskom računovodstvu proveden je ispravak vrijednosti potraživanja, te su i naplaćena potraživanja evidentirana i isknjižena sa ispravka vrijednosti potraživanja. Rashodi budućih razdoblja i nedospjela naplata prihoda odnose se na evidentirane račune za predujam i plaću za prosinac 2022.

ŠIFRA 2 Obveze **–** ukupne obveze povećane su 5,6%. Zbog preuzimanja novih poslova i djelatnika povećane su obveze za zaposlene za 14,9%, obveze za materijalne rashode povećane za 35,4%, a obveze za financijske rashode 254,1%. Obveze za nabavu nefinancijske imovine smanjena su 74,6%. Iskazane su obveze za kredite i zajmove i odnose se na nabavu terenskih službenih automobila na financijski leasing temeljem provedenog postupka javne nabave

ŠIFRA 9 Vlastiti izvori – povećanje 4% uključuje smanjenje viška prihoda poslovanja, manjak prihoda od nefinancijske imovine, te smanjenje obračunatih prihoda poslovanja.

ŠIFRA 991 I 996 Izvanbilančni zapisi – u iznosu od 57.152.279,78 kn sastoje se od primljenih zadužnica, izdanih zadužnica, sporova u tijeku, prava korištenja tuđe imovine i zemljišta, pravo korištenja tuđe imovine – građevinski objekti Rim, Vlaška/Cesarčeva, Koprivnica i Poljana Križevačka, potencijalne obveze po osnovi sudskih sporova i ostale izvanbilančne zapise.

U prilogu je dan tablični prikaz sudskih sporova u tijeku.

**Bilješke uz Izvještaj o rashodima prema funkcijskoj klasifikaciji**

Agencija je obveznik popunjavanja Izvještaja prema funkcijskoj klasifikaciji, te je prema djelatnosti razvrstan u poljoprivredu. Ukupna vrijednost rashoda iskazana u obrascu RAS-funkcijski za 2022. godinu iznosi 119.869.836,06 kuna.

**Bilješke uz Promjene u vrijednosti imovine i obveza P-VRIO**

ŠIFRA 91512 Promjene obujmu imovine – odnosi se na evidentirani međusobni prijenos nefinancijske imovine od strane Ministarstva prostornoga uređenja, graditeljstva i državne imovine – poslovni prostor Vlaška/Cesarčeva

**Bilješke uz Izvještaj o obvezama - OBVEZE**

Stanje obveza na početku izvještajnog razdoblja iznosi 9.962.840,74 i sastoji se od obveze za zaposlene (plaća i prijevoz za prosinac 2021., jubilarne nagrade, potpore za smrt užeg člana obitelji i potpora zbog dugotrajnog bolovanja obračunatih u prosincu 2021., isplaćeni u siječnju 2022.), računa za materijalne rashode, financijske rashode i nabavu dugotrajne imovine koji su isporučeni u prosincu, a dospijeće im je u siječnju 2022., te od obveza za PDV nastalih u prosincu, a isti su evidentirani u PDV obrascu 20. siječnja 2022., obveze za primljene predujmove od kupaca, obveze za jamčevine, obveze za povrat u proračun za bolovanja na teret HZZO-a i za porez i prirez po konačnom obračunu.

Tijekom izvještajnog razdoblja povećanje obveza iznosi 137.871.022,71 kn, podmirene su obveze u iznosu od 136.243.308,96 kn. Stanje obveza na dan 31. prosinca 2022. iznosi 11.590.554,49 kn od čega je 191.295,18 dospjelih obveza i odnose se na račune za materijalne rashode koji su stigli kao e-Računi nakon datuma dospijeća i nakon zatvaranja riznice 29. prosinca. Svi računi plaćeni su u siječnju.

Nedospjele obveze odnose se na obračunatu plaću i prijevoz za prosinac, jubilarne nagrade i potpore. Račune za materijalne troškove (nabava uredskog i potrošnog materijala, laboratorijskog materijala, kemikalija, režijske troškove, održavanje opreme i službenih automobila, naknade po ugovorima o djelu, obveze za financijske rashode (kamate), ostale tekuće obveze od kojih su najznačajniiji iznosi za obveze za primljene predujmove, obveze za povrat uplaćenih jamčevina i obveze za povrat u proračun za bolovanja na teret HZZO-a. Obveze na zabavu nefinancijske imovine odnose se na isporuke koje su primljene u prosincu, sa dospijećem plaćanja u siječnju 2023. Iznos od 842.917,10 kn na računu 26 odnosi se na obveze za financijski leasing za nabavu službenih automobila temeljem provedenog postupka javne nabave.

Osijek, 31. siječnja 2023.

Osoba za kontaktiranje:

Ivana Berend, struč. spec. oec.

Telefon za kontakt: + 385 1 4629 242

Odgovorna osoba:

doc.dr.sc. Darja Sokolić, ravnateljica